Çalakîya Nobeta Ocalanî rê Azadîye ya ke 7 serrî yo verê Konseya Ewropa ya Strasboûrgî de dewam kena, no hewte hetê Kurdistanijanê Rojawanî ra ameye dewrgirewtene.
Nobeta ke her hewte hetê yew grûbe ra yena dewrgirewtene, no hewte  Kurdê Rojawanî Mehmet Mehmet, Abdûlrahman Genç û Egmet Sendroyî dewr girewte. Bi nameyê çalakwanan eşkerayîyêk ameye dayene. Çalakwanan bale ante girevanê vêşanîye ser û bêvêngîya Komîteya Vernîgirewtişê Îşkenceyî (CPT) şermezar kerde. Çalakwanan veng da şerê Kurdî û waşt ke her ca de vêngê xo berz bikero û bi çalakîyan wayîrê xoverdayoxanê grevê vêşenîya bivejîyo.
Çalakîya Nobeta Ocalanî rê Azadîye  wisarê 2012 de badê grevê vêşanîye yê 52 rojan ameyebî destpêkerdene.
